Bitka kod Paksosa
<s>Bitka kod Paksosa bila je pomorska bitka između koalicije koju su činili Iliri sa njihovim saveznicima iz Akarnanije, protiv saveza koji su činili Korkira (današnji Krf), Ahajska i Etolska liga.</s><s>Bitka je vođena u proljeće 229. god. pne, a za posljedicu je imala osvajanje Krfa od ilirske strane sa kraljicom Teutom na čelu i uspostavljanje vojnog garnizona pod komandom kraljičinog komandanta Demetrija Hvaranina.</s>

<s>Tokom 230. god Teuta je primila izaslanike i zahtjev Rimske Republike da prestane sa ugrožavanjem pomorskih puteva i trgovine između Italije i Balkanskog poluostrva.</s><s>Ta se epizoda završila ubistvom jednog od poslanika.</s><s>Ne shvatajući fatalnu grešku, početkom 229. god. pne Teuta je naredila novi pomorski pohod prema jugu, veći nego onaj iz predhodne godine.</s><s>Većina brodova uputila se prema Krfu, a jedan dio se iskrcao kod Epidamna (Drač), navodno da se opskrbe hranom i vodom.</s><s>Sa sobom su imali skriveno oružje i umalo nisu osvojili grad.</s><s>Bili su odbačeni, pa su se ukrcali na brodove i nastavili takođe prema Krfu.</s>

<s>Bitka 
Ilirska armija iskrcala se na ostrvo Krf i spremala se za borbu sa gradom.</s><s>Krf je zajedno sa Apolonijom i Epidamnom zatražio pomoć od Ahajaca and Etolaca moleći za brzu pomoć, da ne bi bili istjerani iz svojih kuća od Ilira.</s><s>U kratkom roku, obe lige su formirale zajedničku flotu od 10 natkrivenih brodova koja je isplovila prema Krfu, u nadi da će izvojevati pobjedu.</s>

<s>Iliri su napali sa deset brodova pojačanih sa sedam akarnanskih, u vodama ostrva Paksos, južno od Krfa.</s><s>Njihova osnovna taktika bila je žrtvovanje vlastitih brodova.</s><s>Grupisali bi svoja četiri broda, koja bi se zabijala u bočne strane neprijateljskih brodova i tako ih onesposobljavali.</s><s>Zatim bi brojčanom nadmoćnošću savladali i protivničku posadu.</s><s>Na ovaj način su zarobili četiri troveslarke i potopili peteroveslarku, dok je ostali dio Grka uspio pobjeći.</s><s>Korkira se predala a osvojila ju je posada pod zapovjedništvom Demetrije Hvaranina.</s><s>Ostale ilirske snage otplovile su na sjever radi još jednog napada na Epidamn.</s>

<s>Poslije  
Poslije ovih događaja alijansa između Ahejaca i Etolaca je propala.</s><s>Jedni misle da je to bilo zbog poraza kod Paksosa, dok drugi to vezuju za događaje na Peloponezu.</s>

<s>Iliri su zagospodarili cijelom obalom od Korintskog zaliva, uključujući i morske puteve prema Siciliji i Italiji.</s><s>Time je nizbježno porasla i njihova moć na ovom dijelu Sredozemlja.</s><s>Rimljani su već počeli pripreme za njihovu prvu intervenciju na drugoj strani Jadranskog mora, upravo na ostrvo Krf.</s><s>To je bio početak Ilirskih ratova protiv Rimljana, a nakon toga i prvo iskrcavanje Rimljana na ilirsku teritoriju.</s>

<s>Literatura</s>

<s>Reference</s>

<s>Ilirski ratovi</s>

